Հայտնվելով ազատության մեջ, Ռոբերտ Քոչարյանը հետաքրքիր իրադրության առաջ է: Արդեն հստակ է, որ նա մտադիր է զբաղվել աշխույժ քաղաքականությամբ եւ դրա մասին էր վկայում տապալված մամուլի ասուլիսից հետո նրա գրասենյակի հայտարարությունը: Սկզբունքորեն անելու այլ բան երկրորդ նախագահին չի մնում, թեեւ տապալված ասուլիսի տեսքով նա արձանագրեց, թե որքան բարդ է լինելու Հայաստանում նրա հրապարակային քաղաքականությամբ զբաղվելը, եթե իհարկե այդ հանգամանքի դեմ հանրության տարբեր շրջանակների զգայական եւ իռացիոնալ մոտեցումները չդյուրացնեն Քոչարյանի այդ զբաղմունքը: